Man wat hom as prokureur voordoen gesoek | Maroela Media
Lucas Luthi. Foto: Verskaf
Kapt. Tlangelani Rikhotso, woordvoerder van die Valke, het gesê die man se naam is Lucas Luthi, maar dit is nie duidelik of dit moontlik 'n skuilnaam is nie.
Luthi het in April en Mei verlede jaar die Taung-landdroshof besoek waar hy homself as 'n regsgeleerde voorgedoen het. Hy het daar 'n beskuldigde in die hof verteenwoordig en is in kontant vir sy "regsdienste" betaal.
Op 30 Mei vanjaar het Luthi 'n beskuldigde wat van moord aangekla word tydens 'n borgtogaansoek verteenwoordig. Tydens die hofverrigtinge het die landdros vir Luthi na sy kantoor ontbied en gevra dat hy 'n geskrewe bevestiging van sy naam op die prokureursrol en bewys van sy kwalifikasies aan hom toon. Luthi het geantwoord dat hy die dokumente in sy motor sal gaan haal en hy is nooit weer gesien nie.
Rikhotso het 'n beroep gedoen op enigiemand wat weet waar Luthi homself bevind om ao. Motlhaoleng van die Valke op 071 481 2696 te kontak.
The great pretender …. Daar kan van hom ook 'n fliek gemaak word.
Hoeveel skelms nog
As ek so na sy lip kyk was hy al n paar keer warm geklap, hoe kry die arrogante skelm dit reg om in die eerste plek in die hof te wees.
Wel…in ag genome die standaarde van toepassing vir se nou maar n PRESIDENT….wats die issue oor n regskwalifikasie?